stanford-oval/wikipedia huggingface dataset:
การบำบัดทางความคิดและพฤติกรรม
การเข้าถึงการบำบัด (ในประเทศตะวันตก) > การอ่านหาข้อมูลเอง

งานวิจัยบางงานพบว่า การให้คนไข้อ่านวิธีการทาง CBT เองมีประสิทธิผล
แต่ว่าก็มีงานหนึ่งที่พบผลลบในคนไข้ที่มักจะคิดวนเวียน (ruminate)
และงานวิเคราะห์อภิมานหนึ่งพบว่า ประโยชน์จะมีระดับสำคัญก็ต่อเมื่อมีคนช่วยแนะนำ (เช่น โดยผู้พยาบาลรักษา)
การเข้าถึงการบำบัด (ในประเทศตะวันตก) > การสอนเป็นกลุ่ม

การให้คนไข้เข้าคอร์สทำเป็นกลุ่มพบว่ามีประสิทธิผล
แต่ว่างานวิเคราะห์อภิมานที่ทบทวนการรักษา OCD ในเด็กแบบอ้างอิงหลักฐาน แสดงว่า CBT แบบบุคคลมีผลกว่าแบบกลุ่ม
แบบ > Brief CBT

Brief cognitive behavioral therapy (BCBT) เป็นรูปแบบของ CBT ที่พัฒนาขึ้นเพื่อสถานการณ์ที่มีเวลาจำกัดในการบำบัด
และอาจทำโดยนัดพบกันเพียงแค่ 2 ครั้งแต่อาจใช้เวลารวมกันถึง 12 ชม.
เป็นวิธีที่พัฒนาและทำเป็นครั้งแรกเพื่อทหารที่ปฏิบัติการอยู่นอกประเทศเพื่อป้องกันการฆ่าตัวตาย
ขั้นตอนการบำบัดรวมทั้ง
การกำหนดเป้าหมาย (Orientation)
การตกลงสัญญาเพื่อรับการบำบัดรักษา (Commitment to treatment)
การวางแผนการตอบสนองต่อวิกฤติการณ์และเพื่อความปลอดภัย (Crisis response and safety planning)
การจำกัดวิธี (Means restriction)
ชุดอุปกรณ์เพื่อรอดชีวิต (Survival kit)
บัตรเหตุผลเพื่อจะมีชีวิตอยู่ (Reasons for living card)
แบบจำลองของการฆ่าตัวตาย (Model of suicidality)
บันทึกการรักษา (Treatment journal)
สิ่งที่ได้เรียนรู้ (Lessons learned)
เรื่องทักษะ (Skill focus)
ตารางการพัฒนาทักษะ (Skill development worksheets)
บัตรเพื่อเผชิญรับปัญหา (Coping cards)
การแสดง (Demonstration)
การฝึกหัด (Practice)
การขัดเกลาทักษะ (Skill refinement)
การป้องกันการกำเริบ (Relapse prevention)
การใช้ทักษะในเรื่องอื่น ๆ (Skill generalization)
การขัดเกลาทักษะ (Skill refinement)
แบบ > Cognitive emotional behavioral therapy

Cognitive emotional behavioral therapy (CEBT) เป็นรูปแบบของ CBT ที่ได้พัฒนาในเบื้องต้นสำหรับบุคคลที่มีความผิดปกติในการรับประทาน (eating disorder) แต่ในปัจจุบันใช้กับปัญหาหลายอย่างรวมทั้งโรควิตกกังวล โรคซึมเศร้า โรคย้ำคิดย้ำทำ (OCD) ความผิดปกติที่เกิดหลังความเครียดที่สะเทือนใจ (PTSD) และปัญหาเกี่ยวกับความโกรธ
เป็นการรวมส่วนต่าง ๆ ของ CBT และ Dialectical Behavioural Therapy มีจุดมุ่งหมายเพื่อเพิ่มความเข้าใจและความอดทนต่ออารมณ์ต่าง ๆ เพื่ออำนวยกระบวนการรักษา
ซึ่งบ่อยครั้งใช้เป็น การรักษาเบื้องต้น (pretreatment) เพื่อเตรียมพร้อมให้ทักษะต่อคนไข้ในการเข้าบำบัดรักษาในระยะยาว
แบบ > Structured cognitive behavioral training

Structured cognitive behavioral training (SCBT) เป็นกระบวนการเปลี่ยนความคิดที่มีหลักปรัชญามาจาก CBT
คือ SCBT ยืนยันว่า พฤติกรรมสัมพันธ์กับความเชื่อ ความคิด และอารมณ์
SCBT ยังต่อเติมปรัชญาของ CBT โดยรวมวิธีการอื่น ๆ ที่รู้จักกันดีในสาขาสุขภาพจิตและจิตวิทยา หรือที่เด่นที่สุดก็คือจาก Rational Emotive Behavior Therapy ของ ศ. แอลเบิรต์ เอลลิส
SCBT ต่างจาก CBT หลัก ๆ 2 อย่าง
จุดแรกก็คือ SCBT มีรูปแบบที่เข้มงวดกว่า
จุดที่สองก็คือ SCBT เป็นกระบวนการที่กำหนดล่วงหน้าและมีลำดับการฝึกที่ชัดเจน ที่เปลี่ยนให้เข้ากับบุคคลโดยสิ่งที่ได้จากผู้รับการบำบัด
SCBT ออกแบบตั้งใจจะให้ได้ผลต่อผู้รับการบำบัดโดยเฉพาะอย่างหนึ่งภายในเวลาที่กำหนดไว้
SCBT ได้ใช้เพื่อแก้พฤติกรรมเสพติด โดยเฉพาะสารเสพติดเช่นบุหรี่ เหล้า หรืออาหาร
และเพื่อบริหารจัดการโรคเบาหวานและเอาชนะความเครียดและความวิตกกังวล
SCBT ยังได้ใช้กับอาชญากรด้วย เพื่อที่จะป้องกันการทำผิดอีก
แบบ > Moral reconation therapy

Moral reconation therapy เป็นรูปแบบ CBT ใช้เพื่อช่วยอาชญากรให้เอาชนะความผิดปกติทางบุคลิกภาพแบบต่อต้านสังคม (Anti-Social Personality Disorder) และช่วยลดความเสี่ยงที่จะทำผิดอีกได้เล็กน้อย
มักจะทำเป็นกลุ่มเพราะว่า การให้การบำบัดเป็นส่วนบุคคล อาจจะเพิ่มลักษณะพฤติกรรมแบบหลงตัวเอง (narcissistic) และสามารถใช้ในทั้งเรือนจำหรือในที่รักษาพยาบาล
โดยกลุ่มจะพบกันทุกอาทิตย์เป็นเวลา 2-6 เดือน
แบบ > Stress Inoculation Training

Stress Inoculation Training เป็นการบำบัดที่ใช้การฝึกความคิด พฤติกรรม และหลักมนุษยนิยม เพื่อแก้ปัญหาเกี่ยวกับสิ่งที่ทำให้คนไข้เครียด
คือช่วยให้รับมือปัญหาความเครียดความวิตกกังวลได้ดีกว่าหลังจากที่เกิดเหตุการณ์เครียด
มีกระบวนการ 3 ขั้นตอนที่ฝึกให้คนไข้ใช้ทักษะที่มีอยู่แล้วเพื่อปรับตัวให้เข้ากับสิ่งก่อความเครียดปัจจุบันได้ดีขึ้น
ขั้นแรกเป็นการสัมภาษณ์ ซึ่งรวมทั้งการทดสอบทางจิตวิทยา การตรวจดูตัวเองของคนไข้ และการให้อ่านข้อมูลต่าง ๆ
ซึ่งช่วยให้ผู้บำบัดปรับกระบวนการฝึกให้เหมาะสมกับคนไข้โดยเฉพาะ ๆ
คนไข้เรียนรู้ที่จะจัดหมวดหมู่ปัญหาออกเป็นเรื่องที่ต้องจัดการทางอารมณ์ และเรื่องที่ต้องการจัดการกับปัญหา เพื่อที่จะแก้สถานการณ์ให้ดีขึ้น
ขั้นตอนนี้ในที่สุดเป็นการเตรียมพร้อมคนไข้ให้เผชิญหน้าและพิจารณาปฏิกิริยาของตนเองในปัจจุบันต่อสิ่งก่อความเครียด ก่อนที่จะหาวิธีเปลี่ยนปฏิกิริยาและอารมณ์เพราะเหตุสิ่งก่อความเครียด
จุดหลักคือการสร้างมโนทัศน์ (conceptualization)
ขั้นตอนที่สองเน้นการเรียนรู้ทักษะและการฝึกซ้อมที่สืบมาจากการสร้างมโนทัศน์ของขั้นตอนที่แล้ว
จะมีการฝึกคนไข้ให้รู้ทักษะที่ช่วยรับมือกับสิ่งที่ก่อความเครียด
แล้วจะให้ฝึกหัดในช่วงการบำบัด
ทักษะที่ฝึกรวมทั้ง การควบคุมตัวเอง การแก้ปัญหา ทักษะการสื่อสารกับผู้อื่น เป็นต้น
ขั้นตอนที่สามสุดท้ายเป็นการประยุกต์ใช้ทักษะที่ได้เรียนรู้
ซึ่งให้โอกาสกับคนไข้เพื่อใช้ทักษะที่เรียนรู้กับสิ่งที่ก่อความเครียดอย่างกว้างขวาง
กิจกรรมรวมทั้งการเล่นละคร (role-playing) การจินตนาการ การสร้างสถานการณ์เทียม เป็นต้น
ในที่สุด คนไข้ก็จะได้การฝึกที่เป็นการป้องกันสิ่งที่ก่อความเครียดที่เป็นส่วนตัว ที่เรื้อรัง และที่มีในอนาคตโดยแบ่งสิ่งก่อความเครียดให้เป็นปัญหาย่อย ๆ แล้วใช้วิธีรับมือทั้งที่เป็นแบบระยะยาว ระยะสั้น และระยะปานกลาง
สังคมและวัฒนธรรม

กรมดูแลสุขภาพของประเทศอังกฤษ (National Health Service) ได้ประกาศในปี 2008 ว่า จะฝึกเพิ่มผู้บำบัด CBT มากขึ้นเพื่อให้บริการโดยเป็นส่วนงบประมาณของรัฐ
และเป็นส่วนของโครงการเพิ่มการเข้าถึงการบำบัดทางจิต (Improving Access to Psychological Therapies ตัวย่อ IAPT)
NICE ได้กล่าวว่า CBT จะใช้เป็นวิธีการรักษาหลักของโรคซึมเศร้าที่ไม่รุนแรง และจะใช้ยาก็ในกรณีที่ CBT ปรากฏว่าล้มเหลว
แต่ผู้บำบัดก็บ่นว่า ข้อมูลที่มีอยู่ไม่ได้รองรับความสนใจและงบประมาณที่ CBT ได้
นักจิตบำบัดและนักเขียนผู้มีชื่อเสียงคนหนึ่งได้กล่าวว่า นี้เป็น "การปฏิวัติ การใช้อำนาจทางการเมืองของชุมชนที่เกือบจะขังคอกเงินจำนวนมหาศาลไว้ได้... ทุกคนถูกวางเสน่ห์โดยค่าใช้จ่ายที่ถูกที่ CBT ดูเหมือนจะมี"
ส่วนองค์กรอาชีพ UK Council for Psychotherapy ออกข่าวในปี 2012 โดยกล่าวว่า นโยบายของ IAPT กำลังบั่นทอนวิทยาการจิตบำบัดทั่วไป และคัดค้านข้อเสนอที่จะจำกัดจิตบำบัดที่ได้รับการอนุมัติให้เป็นเพียงแค่ CBT
โดยอ้างว่า เป็นการจำกัดคนไข้กับ "CBT ที่ละลายน้ำ บ่อยครั้งทำโดยเจ้าหน้าที่ที่รับการฝึกน้อยมาก"
NICE ยังแนะนำให้ให้ CBT แก่บุคคลที่เป็นโรคจิตเภท และบุคคลที่มีโอกาสเสี่ยงต่ออาการวิกลจริต
อ่านเพิ่ม

Beck AT (1979). Cognitive Therapy and the Emotional Disorders. Plume. ISBN 978-0452009288.
Butler G, Fennell M, Hackmann A (2008). Cognitive-Behavioral Therapy for Anxiety Disorders. New York: The Guilford Press. ISBN 978-1606238691.
Dattilio FM, Freeman A, บ.ก. (2007). Cognitive-Behavioral Strategies in Crisis Intervention (3rd ed.). New York: The Guilford Press. ISBN 978-1606236482.
Fancher RT (1995). "The Middlebrowland of Cognitive Therapy". Cultures of Healing: Correcting the image of American mental healthcare. pp. 195–250.
Dobson KS (2009). Handbook of Cognitive-Behavioral Therapies (Third ed.). Guilford Press. pp. 74–88. ISBN 978-1606234389.
Hofmann SG (2011). "An Introduction to Modern CBT". Psychological Solutions to Mental Health Problems. Chichester, UK: Wiley-Blackwell. ISBN 978-0470971758.
Willson R, Branch R (2006). Cognitive Behavioural Therapy for Dummies. ISBN 978-0470018385.
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ การบำบัดทางความคิดและพฤติกรรม
Association for Behavioral and Cognitive Therapies (ABCT)
British Association for Behavioural and Cognitive Psychotherapies
National Association of Cognitive-Behavioral Therapists
International Association of Cognitive Psychotherapy
Information on Research-based CBT Treatments
Associated Counsellors & Psychologists CBT Therapists
| --- | --- |
ฐานข้อมูลการควบคุมรายการหลักฐาน: ประจำชาติ :  เยอรมนี  ญี่ปุ่น  เช็กเกีย
แดร์เรน เบนต์
การเล่นทีมชาติ

แดร์เรน เบนต์ ถูกเดวิด แพลตต์ เรียกตัวติดทีมชาติอังกฤษรุ่นอายุไม่เกิน 21 ปี​ ในเดือนกุมภาพันธ์ ค.ศ. 2003 หลังมีผลงานโดดเด่นกับสโมสรอิปสวิช ทาวน์ และได้ลงแข่งขันในฟุตบอลชิงแชมป์แห่งชาติยุโรป รุ่นอายุไม่เกิน 21 ปี รอบคัดเลือก โดยเขาสามารถยิงประตูได้ในการแข่งขันรอบคัดเลือกนัดเพลย์ออฟ​กับทีมชาติฝรั่งเศส รุ่นอายุไม่เกิน 21 ปี แต่อังกฤษต้องตกรอบเนื่องจากผลประตูรวม 2 นัดแพ้ไป 2–3
ต่อมาจากผลงานการยิงประตูในพรีเมียร์ลีกกับชาร์ลตัน แอธเลติก ทำให้แดร์เรน เบนต์ถูกสเวน-เยอราน เอริกซอน​เรียกตัวติดทีมชาติอังกฤษ​ชุดใหญ่เป็นครั้งแรกในการแข่งขันนัดกระชับมิตรกับทีมชาติเดนมาร์ก​ เมื่อวันที่ 17 สิงหาคม ค.ศ. 2005 แต่ไม่ได้ถูกส่งลงสนาม ก่อนจะได้ลงสนามให้ทีมชาติชุดใหญ่เป็นครั้งแรกเมื่อวันที่ 1 มีนาคม ค.ศ. 2006 โดยเป็นการพบกับทีมชาติอุรุกวัยที่สนามแอนฟีลด์ ​ในการแข่งขันนัดดังกล่าวเป็นการแข่งกระชับมิตรเพื่อเตรียมความพร้อมและคัดตัวผู้เล่นที่จะใช้ในฟุตบอลโลก 2006 โดยท้ายที่สุดแล้วเขาก็ถูกตัดออกจากทีมชุดแข่งฟุตบอลโลก
หลังจากนั้นแม้ว่าเขาจะไม่ได้ไปแข่งในฟุตบอลโลกแต่ก็ยังถูกเรียกตัวติดทีมชาติในฐานะกองหน้าตัวสำรองอยู่เป็นระยะๆ เช่นการถูกเรียกมาแทนแอนดรูว์ จอห์นสัน กองหน้าทีมชาติที่บาดเจ็บกะทันหัน ในการแข่งขันฟุตบอลชิงแชมป์แห่งชาติยุโรป 2008​ รอบคัดเลือก โดยทีมชาติอังกฤษตกรอบและไม่ผ่านเข้าไปเล่นในรอบสุดท้าย รวมถึงการถูกเรียกตัวในนามทีมชาติแทนที่คาร์ลตัน โคล ที่บาดเจ็บในการแข่งขันฟุตบอลโลก 2010​ รอบคัดเลือก และมีรายชื่อเป็นหนึ่งใน 30 ผู้เล่นที่ผ่านการคัดตัวเพื่อไปแข่งขันในฟุตบอลโลก 2010 รอบสุดท้าย ที่ประเทศแอฟริกาใต้​ ก่อนจะหลุดออกจากทีมในช่วงที่คัดเหลือ 23 คน
แดร์เรน เบนต์ ยิงประตูแรกในนามทีมชาติได้เมื่อวันที่ 7 กันยายน ค.ศ. 2010 ในการแข่งขันฟุตบอลชิงแชมป์แห่งชาติยุโรป 2012 รอบคัดเลือก นัดที่พบกับทีมชาติสวิตเซอร์แลนด์​ หลังลงมาเป็นตัวสำรองแทนที่เจอร์เมน เดโฟ​ โดยฟาบีโอ กาเปลโลผู้จัดการทีมชาติอังกฤษในขณะนั้นได้กล่าวชื่นชมฟอร์มการเล่นของเขาในทีมชาติ ก่อนจะส่งเขาเป็นผู้เล่นตัวจริงในนัดต่อมาซึ่งเป็นการแข่งขันกระชับมิตรกับทีมชาติเดนมาร์ก​ และเบนต์สามารถยิงประตูได้จากลูกผ่านของทีโอ วอลคอตต์​ หลังจากนั้นเขาได้รับโอกาสให้เป็นกองหน้าตัวจริงของทีมชาติอีกครั้งในการแข่งขันฟุตบอลชิงแชมป์แห่งชาติยุโรป 2012 รอบคัดเลือก นัดที่พบกับทีมชาติเวลส์ และยิงประตูให้อังกฤษเอาชนะไปได้ 2–0 โดยถือเป็นการยิงประตูให้ทีมชาติ 3 นัดติดต่อกัน
หลังจากนั้นแม้ว่าในฟุตบอลชิงแชมป์แห่งชาติยุโรป รอบคัดเลือก เขาจะเป็นผู้เล่นตัวหลักและยิงประตูให้ทีมชาติได้อีกครั้งในการพบกับทีมชาติมอนเตเนโกร​ แต่เขากลับต้องประสบปัญหาอาการบาดเจ็บหนักที่เอ็นข้อเท้าและต้องเข้ารับการรักษา ทำให้รอย ฮอดจ์สัน​ผู้จัดการทีมชาติอังกฤษในขณะนั้นต้องตัดชื่อเขาออกจากทีมชุดฟุตบอลชิงแชมป์แห่งชาติยุโรป 2012 เนื่องจากสภาพร่างกาย โดยหลังจากหายจากอาการบาดเจ็บเขาก็ไม่สามารถเรียกฟอร์มการเล่นอันยอดเยี่ยมได้เหมือนเดิมจนตกเป็นตัวสำรองของสโมสรและไม่ได้รับการเรียกตัวในทีมชาติอีกเลย
สถิติ > สโมสร

| สโมสร | ฤดูกาล | ลีก> ดิวิชัน | ลีก> ลงสนาม | ลีก> ประตู | เอฟเอคัพ> ลงสนาม | เอฟเอคัพ> ประตู | ลีกคัพ> ลงสนาม | ลีกคัพ> ประตู | อื่นๆ> ลงสนาม | อื่นๆ> ประตู | รวม> ลงสนาม | รวม> ประตู |
| --- | --- | --- | --- | --- | --- | --- | --- | --- | --- | --- | --- | --- |
| อิปสวิช ทาวน์ | 2001–02 | พรีเมียร์ลีก | 5 | 1 | 0 | 0 | 1 | 1 | 1 | 0 | 7 | 2 |
| อิปสวิช ทาวน์ | 2002–03 | ดิวิชัน 1 | 35 | 12 | 2 | 3 | 3 | 2 | 3 | 1 | 43 | 18 |
| อิปสวิช ทาวน์ | 2003–04 | ดิวิชัน 1 | 37 | 15 | 1 | 0 | 1 | 0 | 2 | 1 | 41 | 16 |
| อิปสวิช ทาวน์ | 2004–05 | แชมเปียนชิป | 45 | 20 | 1 | 0 | 2 | 0 | 2 | 0 | 50 | 20 |
| อิปสวิช ทาวน์ | รวม | รวม | 122 | 48 | 4 | 3 | 7 | 3 | 8 | 2 | 141 | 56 |
| ชาร์ลตัน แอธเลติก | 2005–06 | พรีเมียร์ลีก | 36 | 18 | 5 | 2 | 3 | 2 | — | — | 44 | 22 |
| ชาร์ลตัน แอธเลติก | 2006–07 | พรีเมียร์ลีก | 32 | 13 | 0 | 0 | 3 | 2 | — | — | 35 | 15 |
| ชาร์ลตัน แอธเลติก | รวม | รวม | 68 | 31 | 5 | 2 | 6 | 4 | — | — | 79 | 37 |
| ทอตนัม ฮอตสเปอร์ | 2007–08 | พรีเมียร์ลีก | 27 | 6 | 0 | 0 | 1 | 0 | 8 | 2 | 36 | 8 |
| ทอตนัม ฮอตสเปอร์ | 2008–09 | พรีเมียร์ลีก | 33 | 12 | 1 | 0 | 3 | 1 | 6 | 4 | 43 | 17 |
| ทอตนัม ฮอตสเปอร์ | รวม | รวม | 60 | 18 | 1 | 0 | 4 | 1 | 14 | 6 | 79 | 25 |
| ซันเดอร์แลนด์ | 2009–10 | พรีเมียร์ลีก | 38 | 24 | 2 | 1 | 0 | 0 | — | — | 40 | 25 |
| ซันเดอร์แลนด์ | 2010–11 | พรีเมียร์ลีก | 20 | 8 | 1 | 1 | 2 | 2 | — | — | 23 | 11 |
| ซันเดอร์แลนด์ | รวม | รวม | 58 | 32 | 3 | 2 | 2 | 2 | — | — | 63 | 36 |
| แอสตัน วิลลา | 2010–11 | พรีเมียร์ลีก | 16 | 9 | — | — | — | — | — | — | 16 | 9 |
| แอสตัน วิลลา | 2011–12 | พรีเมียร์ลีก | 22 | 9 | 2 | 1 | 1 | 0 | — | — | 25 | 10 |
| แอสตัน วิลลา | 2012–13 | พรีเมียร์ลีก | 16 | 3 | 2 | 2 | 5 | 1 | — | — | 23 | 6 |
| แอสตัน วิลลา | 2014–15 | พรีเมียร์ลีก | 7 | 0 | — | — | 1 | 0 | — | — | 8 | 0 |
| แอสตัน วิลลา | รวม | รวม | 61 | 21 | 4 | 3 | 7 | 1 | — | — | 72 | 25 |
| ฟูลัม (ยืมตัว) | 2013–14 | พรีเมียร์ลีก | 24 | 3 | 3 | 2 | 3 | 1 | — | — | 30 | 6 |
| ไบรตัน แอนด์ โฮฟ อัลเบียน (ยืมตัว) | 2014–15 | แชมเปียนชิป | 5 | 2 | — | — | — | — | — | — | 5 | 2 |
| ดาร์บี เคาน์ตี (ยืมตัว) | 2014–15 | แชมเปียนชิป | 15 | 10 | 2 | 2 | — | — | — | — | 17 | 12 |
| ดาร์บี เคาน์ตี | 2015–16 | แชมเปียนชิป | 21 | 2 | 1 | 1 | 1 | 0 | 2 | 0 | 25 | 3 |
| ดาร์บี เคาน์ตี | 2016–17 | แชมเปียนชิป | 37 | 10 | 2 | 2 | 3 | 1 | — | — | 42 | 13 |
| ดาร์บี เคาน์ตี | 2017–18 | แชมเปียนชิป | 0 | 0 | 0 | 0 | 0 | 0 | 0 | 0 | 0 | 0 |
| ดาร์บี เคาน์ตี | รวม | รวม | 73 | 22 | 5 | 5 | 4 | 1 | 2 | 0 | 84 | 28 |
| เบอร์ตัน อัลเบียน (ยืมตัว) | 2017–18 | แชมเปียนชิป | 15 | 2 | — | — | — | — | — | — | 15 | 2 |
| รวมทั้งหมด | รวมทั้งหมด | รวมทั้งหมด | 486 | 179 | 25 | 17 | 33 | 13 | 24 | 8 | 568 | 217 |
1 2 3 4  Appearance(s) in UEFA Cup
↑  Appearances in First Division play-offs
1 2  Appearances in Championship play-offs
มาตราทองคำ

"gold standard" เปลี่ยนทางมาที่นี่ สำหรับความหมายอื่น ดูที่ การตรวจมาตรฐานสูงสุด และ Gold standard (แก้ความกำกวม)
ระวังสับสนกับ อัตราส่วนทอง
ใบรับรองทองคำใช้เป็นเงินกระดาษในสหรัฐตั้งแต่ปี 1882 ถึง 1933 ใบรับรองนี้สามารถเปลี่ยนเป็นเหรียญทองคำได้อย่างอิสระ
มาตราทองคำ (อังกฤษ: gold standard) เป็นระบบเงินตราซึ่งหน่วยวัดมูลค่าทางเศรษฐกิจมาตรายึดกับทองคำปริมาณคงที่หนึ่ง มาตราทองคำใช้เป็นพื้นฐานของระบบเงินตราระหว่างประเทศตั้งแต่คริสต์ทศวรรษ 1870 ถึงต้นคริสต์ทศวรรษ 1920 และตั้งแต่ปลายคริสต์ทศวรรษ 1920 ถึงปี 1932 ตลอดจนตั้งแต่ปี 1944 ถึง 1971 เมื่อสหรัฐเลิกการให้แปลงเงินดอลลาร์สหรัฐกับทองคำ ซึ่งเป็นการยุติระบบเบรตตันวูดส์ ทั้งนี้ หลายรัฐยังมีทองคำสำรองปริมาณพอสมควร
ในอดีต มาตราเงินและระบบโลหะสองชนิด (bimetallism) ใช้กันแพร่หลายกว่ามาตราทองคำ การเปลี่ยนมาใช้มาตราทองคำเป็นระบบเงินตราต่างประเทศล้วนเป็นอุบัติเหตุ ความผิดปกติของเครือข่าย และผลจากสถานการณในอดีต (path dependency) บริเตนใหญ่ใช้มาตราทองคำโดยพฤตินัยจากอุบัติเหตุในปี 1717 เมื่อเซอร์ไอแซก นิวตัน ซึ่งขณะนั้นเป็นหัวหน้าโรงกษาปณ์หลวง ตั้งอัตราแลกเปลี่ยนเงินเป็นทองคำต่ำเกินไป ทำให้เหรียญเงินหมดไปจากระบบ เมื่อบริเตนใหญ่กลายเป็นมหาอำนาจทางการเงินและพาณิชย์ในคริสต์ศตวรรษที่ 19 รัฐอื่นจึงเริ่มรับระบบการเงินของบริเตนไปใช้ด้วยมากขึ้น ๆ
มาตราทองคำถูกยกเลิกไปเสียส่วนใหญ่ระหว่างภาวะเศรษฐกิจตกต่ำครั้งใหญ่ก่อนมีการนำกลับมาใช้อย่างจำกัดเป็นส่วนหนึ่งของระบบเบรตตันวูดส์หลังสงครามโลกครั้งที่สอง มาตราทองคำถูกยกเลิกไปเนื่องจากมีความโน้มเอียงต่อความผันผวน ตลอดจนทำให้รัฐบาลเกิดข้อจำกัด คือ ต้องมีอัตราแลกเปลี่ยนคงที่ รัฐบาลไม่สามารถใช้นโยบายการเงินแบบขยายตัวเพื่อลดการว่างงานระหว่างภาวะเศรษฐกิจถดถอย เป็นต้น มีฉันทามติในหมู่นักเศรษฐศาสตร์ว่าการหวนกลับไปใช้มาตราทองคำจะไม่เกิดประโยชน์ และนักประวัติศาสตร์ส่วนใหญ่ปฏิเสธแนวคิดที่ว่ามาตราทองคำ "มีประสิทธิภาพในการรักษาเสถียรภาพราคาและช่วยลดความผันผวนของวัฏจักรธุรกิจระหว่างคริสต์ศตวรรษที่ 19"
นีกอลาเอ ชาวูเชสกู

| นีกอลาเอ ชาวูเชสกู |
| --- | --- |
Nicolae Ceaușescu
ชาวูเชสกูในปี ค.ศ. 1965

เลขาธิการพรรคคอมมิวนิสต์โรมาเนีย
ดำรงตำแหน่ง 22 มีนาคม ค.ศ. 1965 – 22 ธันวาคม ค.ศ. 1989
ก่อนหน้า: กียอร์กีเย กียอร์กียู-เดฌ
ถัดไป: ระบอบคอมมิวนิสต์ล่มสลาย
ประธานาธิบดีโรมาเนีย
ดำรงตำแหน่ง 28 มีนาคม ค.ศ. 1974 – 22 ธันวาคม ค.ศ. 1989
ก่อนหน้า: สถาปนาตำแหน่ง
ถัดไป: แนวร่วมปลดปล่อยโรมาเนีย อียอน อีลีเยสกู
ประธานคณะมนตรีแห่งรัฐ
ดำรงตำแหน่ง 9 ธันวาคม ค.ศ. 1967 – 22 ธันวาคม ค.ศ. 1989
ก่อนหน้า: กีวู สตอยกา
ถัดไป: คอมมิวนิสต์ล่มสลาย
 
ข้อมูลส่วนบุคคล
เกิด: 26 มกราคม ค.ศ. 1918(1918-01-26) สกอร์นีเชสตี ราชอาณาจักรโรมาเนีย
เสียชีวิต:  25 ธันวาคม ค.ศ. 1989(1989-12-25) (71 ปี) ตีร์โกวิชเต สาธารณรัฐสังคมนิยมโรมาเนีย
สาเหตุการเสียชีวิต: การประหารชีวิตด้วยการยิงเป็นชุด
พรรคการเมือง: พรรคคอมมิวนิสต์ (1932-1989)
ลายมือชื่อ: 

นีกอลาเอ ชาวูเชสกู (โรมาเนีย: Nicolae Ceaușescu, ออกเสียง: [nikoˈla.e tʃe̯a.uˈʃesku] ( ฟังเสียง); 5 กุมภาพันธ์ [ตามปฎิทินเก่า: 23 มกราคม]  ค.ศ. 1918 – 25 ธันวาคม ค.ศ. 1989) เป็นนักการเมืองและผู้เผด็จการคอมมิวนิสต์ชาวโรมาเนีย ดำรงตำแหน่งเลขาธิการพรรคคอมมิวนิสต์โรมาเนียระหว่าง ค.ศ. 1965 ถึง 1989 เป็นผู้นำในระบอบคอมมิวนิสต์คนที่สองและคนสุดท้ายของประเทศโรมาเนีย เขายังเป็นประมุขแห่งรัฐตั้งแต่ ค.ศ. 1967 ในตำแหน่งประธานคณะมนตรีแห่งรัฐ และหลัง ค.ศ. 1974 ในตำแหน่งประธานาธิบดี ชาวูเชสกูถูกโค่นล้มและถูกยิงประหารชีวิตในช่วงการปฏิวัติโรมาเนียเมื่อ ค.ศ. 1989 ซึ่งเป็นเหตุการณ์สืบเนื่องจากการล่มสลายของระบอบคอมมิวนิสต์ในยุโรปตะวันออก
ประวัติ

นีกอลาเอเกิดในหมู่บ้านขนาดเล็กชื่อ สกอร์นีเชสต์ (Scornicești) เมื่อวันที่ 8 กุมภาพันธ์ ค.ศ. 1918 เป็นบุตรคนที่สามในจำนวนเก้าคนของครอบครัวชาวไร่ยากจนเคร่งศาสนา บิดาของเขามีที่ดินขนาดยี่สิบไร่ใช้ปลูกผักและเลี้ยงแกะ นีกอลาเอหาแบ่งเบาภาระครอบครัวใหญ่ของเขาด้วยการช่วยตัดเสื้อ นีกอลาเอศึกษาที่โรงเรียนของหมู่บ้านจนถึงอายุสิบเอ็ดปี แล้วจึงย้ายไปยังกรุงบูคาเรสต์ เหตุผลของการย้ายไม่เป็นที่แน่ชัด บางสำนักข่าวระบุว่าเขาหนีจากความเข้มงวดของครอบครัว
ที่กรุงบูคาเรสต์ เขาทำงานในโรงงานรองเท้าอาเลกซันดรู เซินดูเลสกู (Alexandru Săndulescu) สมาชิกคนหนึ่งของพรรคคอมมิวนิสต์ซึ่งขณะนั้นถือเป็นพรรคการเมืองนอกกฎหมาย และแล้วชาวูเชสกูก็เข้าไปมีส่วนร่วมกับกิจกรรมต่าง ๆ ของพรรคคอมมิวนิสต์ (เข้าเป็นสมาชิกใน ค.ศ. 1932) เนื่องจากชาวูเชสกูอายุยังน้อย จึงไม่ได้รับมอบหมายหน้าที่สำคัญ ชาวูเชสกูถูกจับกุมครั้งแรกใน ค.ศ. 1933 ขณะมีอายุสิบห้าปี ฐานทะเลาะวิวาทบนท้องถนนในช่วงการนัดหยุดงาน และถูกจับกุมอีกหลายครั้งจากการทำกิจกรรมสังคมนิยม และกลายเป็นหนึ่งในนักกิจกรรมคอมมิวนิสต์ที่ทางการจับตามอง
ครองอำนาจ

ภายหลังประเทศโรมาเนียตกอยู่ภายใต้การปกครองของระบอบคอมมิวนิสต์เมื่อ ค.ศ. 1947 ชาวูเชสกูได้ดำรงตำแหน่งรัฐมนตรีว่าการกระทรวงการเกษตร, รัฐมนตรีช่วยว่าการกระทรวงกลาโหม ต่อมาใน ค.ศ. 1952 ได้เป็นสมาชิกคณะกรรมการกลางพรรคคอมมิวนิสต์ ต่อมาเมื่อนายกียอร์กีเย กียอร์กียู-เดฌ เลขาธิการพรรคคอมมิวนิสต์โรมาเนีย ถึงแก่อสัญกรรมใน ค.ศ. 1965 ชาวูเชสกูได้รับเลือกเป็นเลขาธิการพรรคคอมมิวนิสต์คนที่สอง
ช่วงแรกของการครองอำนาจ ชาวูเชสกูมีนโยบายต่อต้านอิทธิพลของสหภาพโซเวียต ทำให้เขาได้รับความนิยมจากชาวโรมาเนียและจากชาติตะวันตก เขาอนุมัติกฎหมายเซ็นเซอร์สื่อและประกาศว่าโรมาเนียจะยุติบทบาทในกติกาสัญญาวอร์ซอ แต่ยังคงสถานะสมาชิกภาพอยู่ เขาประณามอย่างเปิดเผยต่อการบุกครองเชโกสโลวาเกียของฝ่ายกติกาสัญญาวอร์ซอใน ค.ศ. 1968 ซึ่งส่งผลให้ความนิยมของเขาพุ่งสูง ชาวูเชสกูมีความทะเยอทะยานนำพาประเทศโรมาเนียเป็นมหาอำนาจของยุโรป นโยบายของเขาด้านเศรษฐกิจ, การต่างประเทศ และกิจการในประเทศต่างถูกออกแบบมาเพื่อบรรลุเป้าหมายนั้น ชาวูเชสกูดำเนินนโยบายต่างประเทศเข้าหาสหรัฐและชาติยุโรปตะวันตก โรมาเนียกลายเป็นประเทศแรกในกติกาสัญญาวอร์ซอที่ยอมรับอิทธิพลของเยอรมนีตะวันตกและเข้าร่วมกองทุนการเงินระหว่างประเทศ (ไอเอ็มเอฟ) ต่อมาใน ค.ศ. 1971 โรมาเนียกลายเป็นสมาชิกในความตกลงทั่วไปว่าด้วยภาษีศุลกากรและการค้า ประเทศโรมาเนียกับประเทศยูโกสลาเวียเป็นเพียงสองชาติในยุโรปตะวันออกที่เข้าร่วมความตกลงทางการค้ากับประชาคมเศรษฐกิจยุโรปก่อนการล่มสลายของกลุ่มตะวันออก ซึ่งใน ค.ศ. 1973 ชาวูเชสกูเป็นผู้นำชาติยุโรปตะวันออกคนแรกที่ได้ต้อนรับการมาเยือนของประธานาธิบดีสหรัฐ
แม้ว่าชาวูเชสกูมีนโยบายออกห่างโซเวียตและเข้าหาชาติเสรี แต่ในเวลาไม่กี่ปี รัฐบาลของเขากลายเป็นเผด็จการเบ็ดเสร็จและถูกกล่าวขานว่าเป็นรัฐบาลกดขี่ที่สุดในประเทศกลุ่มตะวันออก หลัง ค.ศ. 1971 เขาเริ่มออกโฆษณาชวนเชื่อและจัดตั้งลัทธิเชิดชูท่านผู้นำ มีรูปภาพของเขาติดอยู่ในทุกสถานที่ ตำรวจลับและฝ่ายความมั่นคงดำเนินการสอดแนมมวลชนและปราบปรามฝ่ายต่อต้าน มีการละเมิดสิทธิมนุษยชน มีการควบคุมคุกคามสื่อมวลชน
ความล้มเหลวในการร่วมทุนด้านกิจการน้ำมันในทศวรรษที่ 1970 นำไปสู่การพุ่งทะยานของหนี้ต่างประเทศ ส่งผลให้ใน ค.ศ. 1982 ประธานาธิบดีชาวูเชสกูสั่งการให้รัฐบาลประกาศใช้มาตรการรัดเข็มขัดในประเทศโรมาเนีย คริสต์ทศวรรษ 1980 เพิ่มการส่งออกผลิตภัณฑ์ทางการเกษตรและอุตสาหกรรมเพื่อหาเงินมาใช้หนี้ต่างประเทศ คุณภาพชีวิตของชาวโรมาเนียตกต่ำลงอย่างมาก
ถูกโค่นอำนาจ

บทความหลัก: การปฏิวัติโรมาเนีย
22 ธันวาคม ค.ศ. 1989 ชาวูเชสกูกล่าวสุนทรพจน์โฆษณาความสำเร็จของระบอบคอมมิวนิสต์ต่อฝูงชนราวหนึ่งแสนคนที่อาคารพรรคคอมมิวนิสต์ในกรุงบูคาเรสต์อย่างเช่นทุกครั้ง เมื่อกล่าวสุนทรพจน์ได้แปดนาที มวลชนเริ่มส่งเสียงโห่และร้องตะโกน เขาชูมือเพื่อปราม ความสงบกลับคืนมาอีกครั้ง เขาเริ่มกล่าวสุนทรพจน์ต่อ สีหน้าตื่นตระหนกของเขาตอนถูกโห่และตะโกนใส่ถูกถ่ายทอดสดไปทั่วยุโรปตะวันออก แต่แล้วเหตุการณ์ก็เริ่มควบคุมไม่ได้ เกิดเสียงปืนดังขึ้น เขาเข้าไปหลบภายในอาคารและประกาศกฎอัยการศึก มีการชุมนุมใหญ่ที่จัตุรัสมหาวิทยาลัยและถูกปราบปรามโดยกำลังตำรวจ มีผู้ถูกจับกุมหลายร้อยคน
การปราบปรามประชาชนทำให้เหตุการณ์ลุกลามไปในหลายเมืองใหญ่ทั่วประเทศ วาซีลี มีเลอา (Vasile Milea) รัฐมนตรีกลาโหม เสียชีวิตอย่างปริศนา ทางการประกาศว่ามีเลียฆ่าตัวตาย หลังจากนั้น ประธานาธิบดีชาวูเชสกูประกาศเป็นผู้นำกองทัพด้วยตนเอง ทหารจำนวนมากเชื่อว่ารัฐมนตรีกลาโหมถูกฆาตกรรม จึงพากันย้ายข้างมาเข้ากับฝ่ายประชาชนปฏิวัติ ถึงจุดนี้ นายทหารระดับสูงเห็นว่าชาวูเชสกูหมดความชอบธรรมและไม่ต้องการรับใช้รัฐบาลชาวูเชสกูอีกแล้ว ชาวูเชสกูดิ้นรนครั้งสุดท้ายโดยการออกมาเกลี้ยกล่อมฝูงชนที่หน้าอาคารแต่ถูกขว้างปาสิ่งของใส่ และแล้วเขาก็ตัดสินใจหลบหนีด้วยเฮลิคอปเตอร์
ถูกโค่นอำนาจ > ถูกประหารชีวิต

บทความหลัก: การพิจารณาคดีนีกอลาเอและเอเลนา ชาวูเชสกู
ชาวูเชสกูและพวกหนีออกจากเมืองหลวงโดยเฮลิคอปเตอร์ ฝ่ายปฏิวัติประกาศชัยชนะและประกาศจัดตั้งคณะรัฐบาลเฉพาะกาล เมื่อเฮลิคอปเตอร์ของชาวูเชสกูไปถึงบริเวณเมืองตีมีชออาราก็จำเป็นต้องร่อนลงจอดและทิ้งเครื่องไว้เนื่องจากกองทัพประกาศให้ทั้งประเทศเป็นเขตห้ามบิน ชาวูเชสกูถูกตำรวจจับกุมและส่งตัวให้แก่กองทัพ ในวันคริสต์มาส เขาเข้ารับการพิจารณาคดีโดยศาล ตามคำสั่งของของแนวร่วมปลดปล่อยแห่งชาติ (คณะรัฐบาลเฉพาะกาล) ศาลพิพากษาว่าเขามีความผิดฐานยักยอกเงินรัฐและกระทำพันธฆาต เขาถูกประหารชีวิตด้วยการยิงโดยแถวทหาร
แหล่งข้อมูลอื่น

Nicolae Ceaușescu's last speech in public
Romania's Demographic Policy
Gheorghe Brătescu, Clipa 638: Un complot ratat ("A failed scheme") (In Romanian)
Death of the Father: Nicolae Ceaușescu Focuses on his death, but also discusses other matters. Many photos.
วิดีโอ ที่ยูทูบ, Video of the trial and execution of Nicolae and Elena Ceaușescu.
ชาวูเชสกูต้อนรับกองทัพแดงยกพลเข้ากรุงบูคาเรสต์ สิงหาคม ค.ศ. 1944
เติ้ง เสี่ยวผิง, ชาวูเชสกู และเลโอนิด เบรจเนฟ กรุงบูคาเรสต์ ค.ศ. 1965
หลัง ค.ศ. 1971 ชาวูเชสกูจัดตั้งลัทธิเชิดชูตัวเอง
เดอะแฟบิวลัสฟรีเบิดส์

| The Fabulous Freebirds |
| --- | --- |

กลุ่ม
สมาชิก: Michael Hayes (หัวหน้า) Buddy Roberts Terry Gordy Jimmy Garvin Badstreet (WCW Only)
ฉายา: The Freebirds The Fabulous Freebirds The Screaming Eagles
เปิดตัว: 1979
แตกกลุ่ม: 1994
ช่วงที่ ปรากฏตัว: 1979–1994, 2017 (รวมอีกครั้ง)
สมาคม: AJPW AWA AWF CWA CWF GCW GWF International Wrestling MACW MSW/UWF NWA NWA Mid-America NWA St. Louis PPW WCCW/WCWA WCW WWF/E
เดอะฟาบูลัสฟรีเบิดส์ (The Fabulous Freebirds) เป็นกลุ่มแท็กทีมมวยปล้ำมืออาชีพที่มีชื่อเสียงบรรลุในปี 1980 การดำเนินการเข้าสู่ปี 1990 ทีมมักจะประกอบด้วยสามนักมวยปล้ำแม้ในสถานการณ์ที่แตกต่างกันและจุดในประวัติศาสตร์เพียงสองดำเนินการภายใต้ชื่อ Freebirds และได้เข้าสู่หอเกียรติยศดับเบิลยูดับเบิลยูอี ประจำปี 2016